ทานยาคุมมาเกือบ5ปีค้ะ​ ตอนนี้หยุดทานจะ3เดือนเเล้วแต่ประจำเดือนไมามาเลยมีโอกาสท้องไหมค้ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะ โดยหากรับประทานยาคุมอย่างสม่ำเสมอติดต่อกันทุกวันมีโอกาสตั้งครรภ์ได้น้อยกว่า 1%หลังหยุดรับประทานยาคุม อาจจะยังมีระดับยาเหลืออยู่ ทำให้ยังไม่มีไข่ตก และยังไม่มีประจำเดือนมาตามปกติ ซึ่งอาจเกิดได้ในช่วง 1-3 เดือนแรกหากไม่สบายใจ สามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ และหากเลย 3 เดือนไปแล้ว ประจำเดือนยังไม่มา แนะนำว่าควรไปพบสูตินรีแพทย์เพื่อตรวจหาสาเหตุอื่นเพิ่มเติมเช่นถุงน้ำรังไข่ หรือมีพังผืดในมดลูกหรือเปล่า ระหว่างนี้ยังไม่ซื้อยาปรับฮอร์โมนใดๆมารับประทานเอง